**Nikaho** (jap. にかほ市, *Nikaho-shi*) on Japanin kaupunki Honshūn saarella Tōhokun alueella Akitan prefektuurissa. Se sijaitsee Japaninmeren rannikolla prefektuurin lounaiskulmassa. Sisämaassa kaupungin alue nousee 2 236 metriä korkean Chōkaivuoren rinteelle ja rajautuu etelässä Yamagatan prefektuuriin. Nikahossa on 23 941 asukasta (lokakuussa 2020) ja sen pinta-ala on 241,13 neliökilometriä.

Nikahon kaupunki perustettiin vuonna 2005, kun aiempi Nikahon maaseutukaupunki (仁賀保町, *Nikaho-chō*) sekä Kisakatan ja Konouran maaseutukaupungit liitettiin yhteen. Hirasawan alue nykyisen kaupungin pohjoisosassa kehittyi historiallisesti kalastussatamana ja linnanaluskaupunkina Nikaho-klaanin hallinnassa. Vuonna 1940 sinne perustettiin TDK:n tehdas, jonka myötä elektroniikkateollisuudesta tuli tärkeä elinkeino. Alueella tuotettiin aiemmin myös maaöljyä. Kisakatan seutu tunnettiin puolestaan historiallisesti maisemiltaan kauniista Kisakatan laguunista, jossa sanottiin olevan 99 saarta (*kujūkushima*). Se kuitenkin nousi vuoden 1804 maanjäristyksessä 2,4 metriä ja kuivui. Nykyisin alueella viljellään riisiä. Sen lisäksi kaupungissa tuotetaan myös soijapapuja ja vihanneksia.

Nikahon rakennettuun kulttuuriperintöön kuuluu Kanman-jin buddhalainen temppeli, jossa myös Matsuo Bashō vieraili matkallaan pohjoiseen. Tutkimusmatkailija Nobu Shirase oli kotoisin Konourasta, ja hänen muistokseen paikkakunnalle onkin rakennettu Shirasen Etelänavan-retkikunnan museo. Luonnonnähtävyyksiä ovat Kisakatan entisen laguunin lisäksi Konourassa sijaitseva Seishin puisto, joka tunnetaan kirsikankukistaan, ja Naso no shiratakin vesiputous. Chōkaivuoren alue kuuluu Chōkain puolikansallispuistoon. Nikahoa palvelee JR Higashi-Nihonin Uetsu-päälinja.

Kuvia
-----

* Shirasen Etelänavan-retkikunnan museoShirasen Etelänavan-retkikunnan museo
* Kanman-jin temppeliKanman-jin temppeli
* Kisakatan alueen maaseutuaKisakatan alueen maaseutua
* Kisakatan rautatieasemaKisakatan rautatieasema
* Kisakata vuoden 1976 ilmakuvassaKisakata vuoden 1976 ilmakuvassa

Lähteet
-------

1. 1 2 3 4 5  ブリタニカ国際大百科事典 小項目事典: にかほ市 Kotobank. Viitattu 03.11.2020.
2. 1 2  にかほ市の人口・世帯数 にかほ市 企画調整部 まちづくり推進課.  Arkistoitu 1.10.2020. Viitattu 03.11.2020.
3. 1 2 3 4  「市の木、花、鳥、魚」を制定 にかほ市 企画調整部 まちづくり推進課.  Arkistoitu 24.10.2021. Viitattu 03.11.2020.
4. 1 2 3  にかほ市の概要 にかほ市 企画調整部 まちづくり推進課.  Arkistoitu 16.9.2021. Viitattu 03.11.2020.
5. 1 2 3  日本大百科全書: にかほ（市） Kotobank. Viitattu 03.11.2020.

Aiheesta muualla
----------------

* Kuvia tai muita tiedostoja aiheesta **Nikaho** Wikimedia Commonsissa

* Kaupungin internetsivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Akitan prefektuuri |
| --- |
|  |
| Kaupungit | 
* Akita (pääkaupunki)
* Daisen
* Katagami
* Kazuno
* Kita-Akita
* Nikaho
* Noshiro
* Oga
* Ōdate
* Senboku
* Yokote
* Yuri-Honjō
* Yuzawa

 |  |
|  |
| Kunnatpiirikunnittain | **Kazunon piirikunta** (Kosaka) · **Kita-Akitan piirikunta** (Kami-Koani) · **Minami-Akitan piirikunta** (Gojōme · Hachirōgata · Ikawa · Ōgata) · **Ogachin piirikunta** (Higashi-Naruse · Ugo) · **Senbokun piirikunta** (Misato) · **Yamamoton piirikunta** (Fujisato · Happō · Mitane) |

 |